text: Så er det slut med rygning når du er på arbejde
  25 december 2013 kl. 08.40
  Fra nytår vil mange kommuner forbyde deres ansatte at ryge i arbejdstiden.
  Og rygeforbuddet bliver omfattende: Det kommer også til at gælde, når de ansatte kører bil eller holder pause udenfor arbejdspladsens område, skriver Morgenavisen Jyllands-Posten.
  Rygeforbuddet i kommunerne støttes af regeringen.
  - Selvom den enkelte medarbejder har ansvaret for sin egen sundhed, kan vi konstatere, at hver fjerde dansker dør som følge af rygning. Derfor må også kommunale arbejdspladser gå i dialog med de ansatte om at mindske rygning mest muligt, siger sundhedsordfører Flemming Møller Mortensen (S) til Jyllands-Posten.
  